[{"text_idx": "#000004", "text": "Heddiw, fel rhan o ddathliadau canmlwyddiant y mudiad, mae\u2019r Urdd wedi gosod cerflun o Mistar Urdd yn eistedd ar fainc hanner ffordd i fyny\u2019r Wyddfa, ger Llyn Llydaw. Mae\u2019r fainc yn cynnig cyfle i unigolion, ffrindiau a theuluoedd eistedd, mwynhau\u2019r olygfa a chymryd hunlun gyda Mistar Urdd, fel rhan o gystadleuaeth i ennill y fainc am wythnos ar gyfer ysgol, elusen neu sefydliad. Mae\u2019r fainc wedi\u2019i gosod dros dro a bydd yn teithio i leoliadau eraill ledled Cymru yr haf hwn."}, {"text_idx": "#000005", "text": "Mae creigiau mawreddog Crib Goch a chopa\u2019r Wyddfa yn gefndir i unrhyw hunluniau sy\u2019n cael eu cymryd yn y man hwn, sydd 1,430 troedfedd uwchlaw\u2019r mo\u0302r. Dyma fydd y man uchaf i Mistar Urdd fod ar y ddaear, er iddo gyrraedd y gofod ym 1998 pan deithiodd gyda\u2019r gofodwr o Gymru a Chanada, Dafydd Rhys Williams, i\u2019r Orsaf Ofod Ryngwladol."}]